THE รับเต็มอานิสงส์ราคาเหล็กปรับขึ้น Q1/59 พลิกกำไร 293.42 ลบ.
THE รับเต็มอานิสงส์ราคาเหล็กปรับขึ้น Q1/59 พลิกกำไร 293.42 ลบ. จากปีก่อนขาดทุน 96.38 ลบ. 
16 พ.ค. 2559

บริษัท เดอะ สตีล จำกัด (มหาชน) หรือ THE รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 293.42 ล้านบาท หรือมีกำไรสุทธิ 0.53 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 96.38 ล้านบาท หรือขาดทุนสุทธิ 0.24 บาทต่อหุ้น
โดยผลการดำเนินงานในไตรมาสดังกล่าวพลิกกำไรเนื่องจาก รายได้รวมเพิ่มขึ้น 780.53 ล้านบาท เนื่องจากความต้องการเหล็กสูงมากทำให้ปริมาณการขายเพิ่มขึ้น ขณะที่ราคาโดยเฉลี่ยปรับตัวสูงขึ้นจากต้นทุนที่ซื้อเข้ามา